કેન્દ્ર સરકાર દ્વારા ઐતિહાસિક લાલ કિલ્લાને દત્તક અપાયાના પગલે ગુજરાતમાં પણ કેટલાક ઐતિહાસિક સ્થળો-ઇમારતોને કોર્પોરેટ કંપનીઓને રાજય સ્તરે દત્તક આપવા માટે પ્રવાસન નિગમે તૈયારી દર્શાવી હતી પરંતુ તેને નબળો પ્રતિસાદ મળ્યો છે. કુલ ૧૯ જેટલા સ્થળોને દત્તક આપવા નિગમે તૈયારી કરી હતી તેમાંથી પાંચેક જેટલા સ્થળોમાં જ કેટલીક કંપનીઓએ રસ દાખવ્યો છે. જો કે આવો પ્રતિસાદ મળતા નિગમ દ્વારા ફરીથી ઐતિહાસિક સ્થાપત્યોની સારી રીતે જાળવણી થાય તે માટે વધુ કંપનીઓનો સંપર્ક કરવામાં આવશે.